
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 13 noiembrie 2013

Nr.4C-9/259
RAPORT

asupra propunerii legislative pentru modificarea şi completarea Legii privind practica elevilor şi studenţilor nr.258/2007  
 (Plx. 366/2013)


1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 366 din 29 octombrie 2013, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea şi completarea Legii privind practica elevilor şi studenţilor nr.258/2007.


Pentru întocmirea raportului, Comisia a analizat avizul primit de la Comisia pentru muncă şi protecţie socială, avizul Consiliului Legislativ şi avizul Consiliului Economic şi Social.

Propunerea legislativă are ca obiect de reglementare completarea Legii nr.258/2007 privind practica elevilor şi studenţilor, cu un capitol nou, în sensul recunoaşterii stagiilor de practică efectuate pe parcursul anilor universitari drept vechime în specialitate. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 18 deputaţi, din totalul de 29 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Andrei Gheorghe Kiraly - secretar de stat în cadrul Ministerului Educaţiei Naţionale. 


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.

În urma dezbaterii, în şedinţele din 05 şi 12 noiembrie 2013, Comisia a propus, cu 16 voturi pentru şi 2 abţineri, respingerea propunerii legislative având în vedere faptul că o activitate de instruire practică efectuată pe parcursul anilor de  studii nu poate constitui vechime în specialitate, fiind realizată înainte de absolvirea ciclului respectiv de studii, tocmai în vederea obţinerii experienţei, a unei calificări specifice şi a unei diplome. 



    PREŞEDINTE 



                   


            SECRETAR

     Angel TÎLVĂR                                                                               Victor CRISTEA












                 Consilier parlamentar 







                                                                                    Ioana Florina Mînzu

